સાબરકાંઠા જિલ્લાના હિંમતનગર મેડિકલ કોલેજ ખાતે મહિલા કાયદાકીય જાગૃત્તિ શિબિર ગુજરાત મહિલા આયોગના અધ્યક્ષા લીલાબેન અંકોલીયાના અધ્યક્ષ સ્થાને યોજાઇ હતી. આ પ્રસંગે સમરસ મહિલા સરપંચો અને બાળકોના આધારકાર્ડ માટે ટેબ્લેટ મારફતે શ્રેષ્ઠ પ્રવૃતિ કરનાર આંગણવાડી કાર્યકરનું સન્માન કરાયુ હતું. ગુજરાત મહિલા આયોગનાં અધ્યક્ષા લીલાબેન અંકોલીયાએ પ્રાસંગિક ઉદબોધન કરતાં જણાવ્યું હતું કે, સને- ૨૦૦૧માં તત્કાલીન મુખ્યમંત્રી અને હાલના વડાપ્રધાનશ્રી નરેન્દ્રભાઇ મોદીએ મહિલા અને બાળ વિભાગની સ્થાપના કર્યા બાદ સને- ૨૦૦૫માં મહિલા આયોગની રચના કરાઇ હતી.